**KRITÉRIÁ NA VYHODNOTENIE PONÚK,**

**PRAVIDLÁ UPLATŇOVANIA KRITÉRIÍ NA VYHODNOTENIE PONÚK**

Ponuky sa vyhodnocujú na základe najlepšieho pomeru ceny a kvality (t.j. podľa kritérií na vyhodnotenie ponúk č. 1, 2, 3 a 4), pričom pri vyhodnocovaní ponúk systém Josephine bude prideľovať body a to na základe pravidiel na ich uplatnenie uvedených pri jednotlivých kritériách.

Komisia na vyhodnotenie ponúk prostredníctvom systému Josephine automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritérií na vyhodnotenie ponúk, určených v oznámení o vyhlásení verejného obstarávania a na základe pravidiel ich uplatnenia určených v tejto časti súťažných podkladoch.

**Kritériá na vyhodnotenie ponúk**

Kritérium č.1 Cena za vrtuľníky v základnej konfigurácii spolu s cenou za voliteľné vybavenie a cenou za voliteľné služby v zmysle Opisu predmetu zákazky

**Váha: 64 %** (max počet 64 bodov)

Kritérium č.2 Podpora jednopilotnej prevádzky

**Váha: 26 %** (max počet 26 bodov)

Kritérium č.3 Platná EASA certifikácia ponúkaného vrtuľníka v čase predloženia ponuky

**Váha: 5 %** (max počet 5 bodov)

Kritérium č.4 4-osí autopilot (vrátane módu visenia)

**Váha: 5 %** (max počet 5 bodov)

**Definícia kritérií a pravidlá ich uplatnenia**

**Kritérium č.1 Cena za vrtuľníky v základnej konfigurácii spolu s cenou za voliteľné vybavenie a cenou za voliteľné služby v zmysle Opisu predmetu zákazky, vyjadrená v EUR bez DPH** je cena za dodanie vrtuľníka v základnej konfigurácii v rozsahu a v súlade s požiadavkami uvedenými v týchto súťažných podkladoch v Prílohe č. 1 Opis predmetu zákazky spolu s cenou za voliteľné vybavenie a cenou za voliteľné služby. Cena celkom za dodanie vrtuľníka v základnej konfigurácii spolu s cenou za voliteľné vybavenie a cenou za voliteľné služby bude vypočítaná a vyjadrená podľa bodu 13 časti IV súťažných podkladov v mene EUR s uvedením ceny bez dane z pridanej hodnoty (DPH) zaokrúhlenej na 2 desatinné miesta (Políčko J68 Prílohy č. 2 – Položkový rozpočet).

Systém Josephine automaticky pridelí maximálny počet bodov (64) ponuke uchádzača s najnižšou navrhovanou cenou a pri ostatných ponukách určí počet bodov úmerou, t.j. počet bodov vyjadrí ako podiel najnižšej navrhovanej ceny a navrhovanej ceny príslušnej vyhodnocovanej ponuky, ktorú prenásobí maximálnym počtom bodov (64) pre uvedené kritérium.

V prípade, že jednotková cena predložená uchádzačom v prílohe č. 2 SP presiahne hodnotu uvedenú v stĺpci F, verejný obstarávateľ si vyhradzuje právo na zrušenie verejného obstarávania z dôvodu hospodárnosti.

Vzorec pre výpočet počtu bodov:

|  |  |  |
| --- | --- | --- |
|  | najnižšia cena celkom za dodanie vrtuľníkov v základnej konfigurácii spolu s cenou za voliteľné vybavenie a cenou za voliteľné služby vyjadrená EUR bez DPH |  |
| počet bodov za kritérium č.1 = | ------------------------------------------------------------------- | x váhovosť kritéria |
|  | Vyhodnocovaná cena celkom za dodanie vrtuľníkov v základnej konfigurácii spolu s cenou za voliteľné vybavenie a cenou za voliteľné služby vyjadrená EUR bez DPH príslušnej vyhodnocovanej ponuky |  |

**Kritérium č.2 Podpora jednopilotnej prevádzky**

Plný počet bodov za kritérium č. 2 s názvom Podpora jednopilotnej prevádzky získa ponuka, ktorej ponúkaný stroj podporuje jednopilotnú VFR prevádzku vrtuľníka. Jednopilotná VFR prevádzka stroja musí byť zapísaná v typovom osvedčení stroja.

Prideľovanie bodov vo vzťahu ku kritériu č. 2:

Ponuka, ktorej vrtuľník v základnej konfigurácii **podporuje** jednopilotnú VFR prevádzku: 26 bodov

Ponuka, ktorej vrtuľník v základnej konfigurácii **nepodporuje** jednopilotnú VFR prevádzku: 0 bodov

Body za kritérium č. 2 Podpora jednopilotnej VFR prevádzky stroja verejný obstarávateľ pridelí až po overení tejto skutočnosti v typovom osvedčení stroja. V prípade absencie zápisu jednopilotnej prevádzky v typovom osvedčení stroja bude ponuke za toto kritérium pridelených 0 bodov.

**Kritérium č.3 Platná EASA certifikácia ponúkaného vrtuľníka v základnej konfigurácii v čase predloženia ponuky**

Plný počet bodov za kritérium č. 3 s názvom Platná EASA certifikácia ponúkaného vrtuľníka v základnej konfigurácii v čase predloženia ponuky získa ponuka, ktorej ponúkaný stroj v čase predloženia ponuky disponuje certifikáciou EASA bez obmedzení.

Prideľovanie bodov vo vzťahu ku kritériu č. 3:

Ponuka, ktorej vrtuľník **disponuje** certifikáciou EASA bez obmedzení v čase predloženia ponuky: 5 bodov

Ponuka, ktorej vrtuľník **nedisponuje** certifikáciou EASA v čase predloženia ponuky: 0 bodov

Body za kritérium č. 3 Platná EASA certifikácia ponúkaného vrtuľníka v základnej konfigurácii v čase predloženia ponuky verejný obstarávateľ pridelí len a výlučne v prípade, že platný certifikát EASA je súčasťou ponuky.

**Kritérium č.4 Funkcionalita 4-osí autopilot**

Plný počet bodov za kritérium č. 4 s názvom Funkcionalita 4-osí autopilot získa ponuka, ktorej ponúkaný stroj disponuje funkcionalitou 4-osí autopilot s funkciou visenia. Funkcionalita 4-osí autopilot musí byť zapísaný v typovom osvedčení stroja alebo ekvivalentný dokument preukazujúci zhodu (napr. Letová príručka)

Prideľovanie bodov vo vzťahu ku kritériu č.4:

Ponuka, ktorej vrtuľník v základnej konfigurácii **disponuje** (v systéme JOSEPHINE hodnota „1“) funkcionalitou 4-osí autopilot: 5 bodov

Ponuka, ktorej vrtuľník v základnej konfigurácii **nedisponuje** (v systéme JOSEPHINE hodnota „0“) funkcionalitou 4-osí autopilot: 0 bodov

Body za kritérium č. 4 Funkcionalita 4-osí autopilot verejný obstarávateľ pridelí až po overení tejto skutočnosti v typovom osvedčení stroja. V prípade absencie zápisu funkcionality 4-osí autopilot v typovom osvedčení stroja bude ponuke za toto kritérium pridelených 0 bodov. V prípade, že ponúkaný vrtuľník bude v základnej konfigurácii disponovať funkcionalitou 4-osí autopilot, avšak bez módu visenia, bude ponuke vo vzťahu ku kritériu č. 4 pridelených 0 bodov.

**Postup pri vyhodnocovaní ponúk**

Pri vyhodnocovaní ponúk systémom Josephine sa budú automatizovane týmto systémom prideľované body zaokrúhľovať na dve desatinné miesta.

Systém Josephine automaticky označí ponuku s najvyšším bodovým súčtom kritérií č. 1 až 4 za prvú, ponuku s druhým najvyšším bodovým súčtom kritérií č. 1 až 4 označí za druhú, ponuku s tretím najvyšším bodovým súčtom kritérií č. 1 až 4 označí za tretiu, atď. Ponuku uchádzača, ktorú systém Josephine automatizovane vyhodnotil podľa kritérií uvedených v tejto prílohe súťažných podkladov za prvú, t.j. úspešnú ponuku, odporučí komisia na vyhodnotenie ponúk menovaná verejným obstarávateľom, verejnému obstarávateľovi po riadnom vyhodnotení ponuky a podmienok účasti prijať.

**Návrh na plnenie kritérií**

Uchádzač vyplní prílohu č. 2 Štruktúrovaný rozpočet ceny a návrh na plnenie kritérií týchto súťažných podkladov.

Uchádzač v rozpočte uvedie jednotkové ceny položiek.

Uchádzač následne uvedie návrhy na plnenie kritérií vo svojej ponuke v elektronickom formulári v systéme Josephine v časti formulára ponuky s názvom „Hodnotiace kritériá“ (bod 15.4.3 súťažných podkladov).

Vyplnená príloha č. 2 týchto súťažných podkladov bude súčasťou ponuky uchádzača.

**Elektronická aukcia**

Nepoužije sa

**Verejný obstarávateľ upozorňuje uchádzačov, že vo verejnom obstarávaní sa nepoužije elektronická aukcia. Návrh na plnenie kritérií podľa bodu 15.4.3 súťažných podkladov, ktorý uchádzač uvedenie   
do ponuky, je konečný a na základe neho bude určené poradie ponúk v zmysle tejto prílohy č. 4 súťažných podkladov.**